《金华道中忆君谦》
明代·文林

远别轻千里，经行历万山。
思君终夕坐，出守几时还。
堤柳吹花尽，溪云过雨闲。
南峰著书处，梦里更跻攀。

作者简介：（1445—1499）明苏州府长洲人，字宗儒。文洪子。成化八年进士。历知永嘉、博平二县，迁南京太仆寺丞。建言时政十四事。告归数年，复起知温州府，卒于官。学问该博，尤精于易数。作诗文明畅不蹈袭。有《琅琊漫抄》、《文温州诗》。